

ΑΝΑΚΟΙΝΩΣΗ

ΔΩΡΕΑΝ ΠΡΟΣΒΑΣΗ ΜΟΝΙΜΩΝ ΚΑΤΟΙΚΩΝ ΤΟΥ ΔΗΜΟΥ ΚΟΝΙΤΣΑΣ ΣΕ ΕΘΝΙΚΑ ΤΗΛΕΟΠΤΙΚΑ ΔΙΚΤΥΑ

Σας ενημερώνουμε ότι ξεκινάει η διαδικασία υλοποίησης του έργου «Πρόσβαση των μονίμων κατοίκων των περιοχών εκτός τηλεοπτικής κάλυψης στους ελληνικούς τηλεοπτικούς σταθμούς ελεύθερης λήψης εθνικής εμβέλειας» (Ν.4563/2018, ΦΕΚ Α’ 169), η οποία αφορά στην πιστοποίηση των ενδιαφερομένων πολιτών ως δικαιούχων του έργου και στην ένταξή τους σε αυτό.

Κατόπιν των ανωτέρω οι **μόνιμοι κάτοικοι** του Δήμου μας καλούνται να υποβάλουν με κάθε πρόσφορο τρόπο (διά ζώσης στο ΚΕΠ Κόνιτσας, ταχυδρομικά, μέσω fax:265523900, μέσω e- mail: d.konitsas@kep.gov.gr) τα απαραίτητα δικαιολογητικά, όπως φαίνεται στην Κοινή Υπουργική Απόφαση 3269/2018 και ΦΕΚ 5022/Β/12-11/2018, που ήδη έχει αναρτηθεί στην ιστοσελίδα του Δήμου, καθώς και αίτηση ενδιαφέροντος ένταξής τους στο εν λόγω πρόγραμμα έως και **19/03/2019.**

Κατά την υποβολή των δικαιολογητικών εγγράφων οι ενδιαφερόμενοι πολίτες επιλέγουν την εταιρία από την οποία θα λάβουν τις υπηρεσίες τηλεοπτικής πρόσβασης του έργου. Οι εταιρείες που συμμετέχουν στο έργο είναι η Cosmote TV Pack και η Digea.

Επισημαίνεται ότι μετά την υποβολή των προβλεπόμενων δικαιολογητικών εγγράφων, το προσωπικό του Δήμου (ΚΕΠ) πραγματοποιεί τον έλεγχο των δικαιολογητικών και εφόσον διαπιστώσει την ιδιότητα του αιτούντος ως **μόνιμου κατοίκου του Δήμου Κόνιτσας**, καταχωρεί την αίτησή του στην ειδική ηλεκτρονική εφαρμογή της ΓΓΤΤ που λειτουργεί στο πλαίσιο υλοποίησης του παρόντος έργου(άρθρο 7. της υπ. Αρ. 3269/2018 ΚΥΑ, ΦΕΚ Β’ 5022).

Για περισσότερες πληροφορίες μπορείτε να απευθύνεστε στο ΚΕΠ Κόνιτσας και στο τηλέφωνο: 2655029324.

Ο Δήμαρχος Κόνιτσας

Ανδρέας Ζ. Παπασπύρου